钦定古今图书集成/明伦汇编/闺媛典/第176卷 > 韦江妻谭氏
## 钦定古今图书集成/明伦汇编/闺媛典/第176卷 > 韦江妻谭氏

按《河南府志》：“谭氏，永宁韦江妻。适江二年，生子尚质。
氏年十九，江病革，嘱之曰：‘吾殆不起，子尚在襁褓后，
事不可知，听所欲也’。氏恸哭曰：‘设有不幸，吾不敢独
生，幸有遗孤，冀延韦氏一线。吾心事皇天可白，决不
相负’。江没，氏毁容垢面，抚尚质。及长，教以举子业，旋
入成均。氏年六十有奇。隆庆二年，县令陈栋请表其”
门。